VIRON PASTORIT AREENALLA
Tervetuloa! Olen Jakob Remmel Viron 3D-seurakunnasta.
Kanssani on Tallinnasta pastori Sven-Joonatan Siibak.
Tänään aiheemme on seurakunnan kasvu ja kehitys.
Kun mietin sopivaa alustusta aiheeseen, -
mieleeni tuli taannoinen matkamme Amerikkaan.
Ajoimme toiseen kaupunkiin kyläilemään ja ostoksille.
Vuokra-automme osoittautui bensasyöpöksi.
Se on tavallista Amerikassa, mutta aivan liikaa meille.
Aloimme tutkia, miten kulutusta voisi vähentää.
Sinä istuit takapenkillä ja tutkit auton ohjekirjaa.
Kesti päiviä ennen kuin selvisi, että kulutusta voi vähentää.
Saimme pudotettua kulutuksen 13 litrasta noin 9 litraan.
Mietin, että seurakunnissa on usein sama tilanne.
Seurakunnat käyttävät työhön liian paljon polttoainetta.
Aloin pohtia seurakunnan toiminnan tehokkuutta.
Miten voimme kehittyä ja kasvaa niin, -
ettemme tuhlaa polttoainetta?
Mikä on tärkeintä seurakunnan kehityksessä ja kasvussa -
jotta seurakunta toimisi?
Seurakunnan tärkein polttoaine on ihmiset.
Johtajat ja seurakuntalaiset.
Myös materiaaleja ja rahoja voidaan käyttää huonosti.
Ihmiset ovat kuitenkin tärkein polttoaine, -
ja heitä on osattava hyödyntää oikein.
Miten voimme hyödyntää ihmisten osaamista parhaiten?
Miten sijoitamme ihmiset sellaiseen palveluspaikkaan, -
jossa he voivat palvella ja käyttää lahjojaan?
1. Kor. 12. luvussa -
seurakunta esitetään ruumiina, jonka jäseniä me olemme.
Jokaisella jäsenellä on armolahja yhteiseksi hyväksi
Lahja ei ole omaksi eduksi, vaan seurakunnan kehittämiseksi.
Vuosia sitten kotiseurakunnassani, -
jossa tein nuorisotyötä, näimme saman ongelman.
Murto-osa teki valtaosan töistä.
Johtajille oli suuri haaste tehdä niin paljon töitä.
Mietimme jatkuvasti, miten tavoittaa seurakuntalaiset, -
jotka voisivat osallistua toimintaamme.
Emme keksineet ratkaisua. Kokeilimme erilaisia asioita.
Sama asia tuli vastaan myös 3D-seurakunnassa.
Johtajat tekivät työt, muut nauttivat työn tuloksesta.
Meillä oli palvelukulttuuri.
Vuonna 2013 teimme suuren muutoksen -
ja aloitimme vapaaehtoistyön.
3D-seurakunnassa ihmiset on aina kutsuttu osallistumaan.
Käyttämään lahjojaan, aikaansa ja resurssejaan.
Aloimmekin tarjota halukkaille vapaaehtoistyötä sunnuntaisin.
Sen aloittaminen ei ollut helppoa.
Jouduimme aloittamaan tyhjästä ja kertomaan ihmisille, -
että kaikki tekevät töitä jatkossa, eivät vain johtajat.
Se oli valtava siunaus seurakunnallemme.
Se muutti toimintaamme.
Enemmän ihmisiä tuli mukaan seurakuntaan ja sen näkyyn.
Palvelutyön myötä ihmiset alkoivat kasvaa henkisesti, -
sillä he tulivat palvelemaan muita, eivät palveltaviksi.
Uskon, että tämä on Kristuksen näyttämä esimerkki.
Hän tuli tänne palvelemaan, ei palveltavaksi. Jeesus sanoi, -
että joka haluaa tulla ylennetyksi, palvelkoon muita.
Tällaisen kulttuurin kasvattaminen seurakunnassa -
on tärkeää ja tarpeellista.
Tämä työ ei lopu koskaan.
Kun 3D-seurakuntaan tulee uusia ihmisiä, -
pyrimme löytämään heille nopeasti palvelutehtävän.
Se liittää heidät yhteyteen ja auttaa ymmärtämään seurakuntaa.
Emme luo kulttuuria, -
jonne tullaan kuin ravintolaan, vaan annamme oman identiteetin.
Jokainen on osa yhteisöä, -
vastuussa siitä ja haluaa tehdä parhaansa sen eteen.
On tärkeää olla jatkuvasti tekemisissä ihmisten kanssa -
ja löytää heille oma paikka. Olemme kokeneet tämän itse.
Emme ole jääneet tehtävään, jossa aloitimme, -
vaan etsineet sellaisia asioita, joissa olemme korvaamattomia.
Ne asiat muuttuvat ajan myötä seurakunnan tarpeiden mukaan.
Etsimme jatkuvasti omaa paikkaamme, -
jotta teemme jotain tarpeellista emmekä muiden töitä.
Samalla kannamme oman osamme vastuusta.
Kun lähdetään tällaisista periaatteista, -
polttoaineen kulutus laskee eikä seurakunta pala loppuun, -
vaan seurakunta on virkeä, motivoitunut ja elinvoimainen.
Polttoaineen kulutusta voi tehostaa, mutta ei nollata.
Moni seurakunta on varmasti ollut tilanteessa, -
jossa heiltä on puuttunut jotain tiettyä osaamista.
Se voi olla hengellistä työtä tai vaikkapa mediaan liittyvää.
Jos vain yksi ihminen tekisi jotain tiettyä työtä, -
seurakunta kehittyisi paljon. Joskus työhön olisi tekijöitä, -
mutta he ovat väärässä paikassa eivätkä pärjää työssä.
Yksi asia, josta olen oppinut paljon, -
kun olen ollut neljä vuotta 3D-seurakunnan pastorina, -
on oikeassa tehtävässä ja asemassa palveleminen.
1. Piet. 4:10 sanotaan: "Palvelkaa toisianne, -
kukin sillä armolahjalla, minkä on saanut..."
Raamattukin kehottaa meitä palvelemaan seurakunnassa -
siinä tehtävässä, johon Jumala meidät loi.
Olemme nähneet 3D-seurakunnassa, -
että on kolme aluetta, joilla jokainen voi palvella.
Ihmisiin liittyviä alueita ovat -
opetuslapseutuksen eri muodot, soluryhmien johtaminen, -
hengellinen kasvu, ja hengelliset askeleet -
ja kaikki muu ihmisiin liittyvä. Monet ovat hyviä näissä, -
se on heille kutsumustehtävä, mutta ei kaikille.
Ohjelmat ovat toinen alue.
Ohjelmia tarvitaan tilaisuuksille ja suurille tapahtumille.
Joillakin on kyky johtaa ja luoda erilaisia järjestelmiä.
Kolmas suuri alue liittyy välineisiin.
Ne voivat liittyä talouteen, mediaan ja vaikkapa videoihin.
Seurakuntamme oppi nopeasti, että ihmiset ovat tärkeimmät.
Siksi asetimme ihmiset ensimmäiseksi.
Ihmisten tarpeiden mukaan teimme ohjelmamme.
Ohjelman avulla etsimme välineet.
Kun pystyimme asettamaan ihmiset erilaisiin tehtäviin, -
seurakunnasta tuli tehokkaampi ja ihmisistä onnellisempia, -
kun saivat palvella lahjoillaan. Seurakuntakin alkoi kehittyä.
Tämän prosessin myötä syntyi työ uskovien askelten parissa.
Sisällöllisesti se tarkoittaa opetuslapseuttamista.
Kertoisitko tästä, kun olet tämän alueen vastuuhenkilö?
Mitä uskovan askeleet ovat?
Olemme nähneet 3D-seurakunnassa, -
että ihmiset tulevat uskoon ja päättävät seurata Jeesusta.
Oleellista on, mitä sitten tapahtuu.
Johtajina emme käsittäneet, että ihmiset aloittavat tyhjästä, -
ilman taustaa tai tietoja. Jos jätämme heidät siihen -
ja odotamme heidän kasvavan seurakunnan perustoiminnassa, -
se on turha toivo. Meidän pitää kasvattaa heitä.
Koimme, että tarvetta oli strategiselle opetuslapseutukselle.
Toimintatapaa miettiessä ymmärsimme, -
että tarvitsevamme sille oman ympäristön.
Meidän täytyi kertoa, mitä ihmisten tulee tehdä, -
kun he seuraavat Jeesusta.
Nimesimme alueen uskovan askeliksi, -
sillä tie Jeesuksen kanssa on kuin loputon askeljono.
Matkan vaiheeseen tai elämäntilanteeseen katsomatta -
me kaikki otamme askeleita.
Loimme ympäristön, jonka parissa toimimme jatkuvasti, -
ja kehitämme materiaaleja, jotta ympäristö toimisi hyvin.
Se sisältyy myös tilaisuuksiemme ohjelmaan.
Se on myös kotisivuillamme, jotta meihin voi ottaa yhteyttä -
ja tutkia uskovan askelia. Askeleita ovat pelastuminen, -
kaste, Raamatun lukeminen, rahauhri, palveleminen, -
johtaminen, solutoiminta ja monet muut askeleet.
Eri ihmisillä askeleet voivat olla erilaisia.
Askeleita on enemmänkin ja ne ovat yksilöllisiä.
Raamatusta näemme, -
että ne ovat tärkeä osa Jeesusta seuraavan elämää.
Halusimme, että ihmiset pyhittyvät ja ottavat askeleita.
Että he etenisivät pelastumisesta kasteelle, -
alkaisivat elää luonnollista uskonelämää, -
alkaisivat lukea itse Raamattua ja palvella muita, -
osallistuisivat ryhmätoimintaan ja kasvaisivat johtajiksi.
Meidän täytyy kasvattaa johtajia eikä vain antaa heille vastuuta.
Annamme heille paikan, ympäristön ja mahdollisuudet -
johtajiksi kehittymistä varten.
Olemme luoneet ympäristön uskovan askelten seuraamiseksi, -
strategisen opetuslapseutuksen, joka on aina kaikkien saatavilla.
Se on tuottanut hyvää satoa.
Tarjottuani strategista ja yksityistä opetuslapseutusta -
ihmiset ovat jääneet paljon paremmin seurakuntaan -
ja kehittyvät nopeammin uskossa ja johtajiksi.
Seurakuntamme uskoo, että seuraajat kehittyvät johtajiksi.
Siksi seurakunnan on tärkeää osata opetuslapseuttaminen.
Usein seurakunta odottaa, että tavoitamme ihmisiä, -
mutta unohtaa, miten heidät opetuslapseutetaan.
Se ei onnistu perustoiminnalla, tarvitaan kohdistettua toimintaa.
Pidin siitä, kun sanoit, että seuraajat kehittyvät johtajiksi.
Meidät kaikki on kutsuttu ensiksi seuraamaan Jeesusta, -
myös johtajina. Jeesus oli johtaja. Hänen seuraajinaan -
meidätkin on kutsuttu johtamaan.
Yksi viimeisin haasteistani on investoida tulevaan sukupolveen.
Tiedän nyt 24-vuotiaana, että seuraava sukupolvi kasvaa jo.
Jos heihin ei investoida nyt, se voi olla liian myöhäistä, -
jos he ehtivät loitontua seurakunnasta.
Vietän itse joka viikko aikaa 14―15-vuotiaiden poikien kanssa.
Haluan investoida heihin, osoittaa välittäväni heistä -
ja kasvattaa heistä johtajia.
Uskon, että ihmisiin investoimisen tuloksena -
seurakunta kehittyy ja kasvaa. Sen me kaikki haluamme nähdä.
Kun mietimme asiaa tarkemmin,
ihmisresurssien lisäksi on myös materiaalinen puoli.
Siihen liittyy sama haaste kuin palvelustehtäviin.
Miten löytää oikeat välineet ja käyttää niitä hyvin?
Millaisia ajatuksia sinulla on resurssien käyttämisestä?
Olen samaa mieltä, seurakunnan kasvu ja kehitys ei ole ilmaista.
Se voi tulla kalliiksi ja vaatia paljonkin voimia.
Se on niin tärkeä asia, että uskoisin sen Jumalan haltuun.
Mielestäni seurakunta ei voi olla taloudellisesti tasapainossa.
Jumala on kutsunut meidät luottamaan itseensä.
Hän toivoo, että luotamme Häneen myös raha-asioissa.
Raha on ihmisille erittäin vaikea alue.
Se annetaan Jumalalle viimeksi ja otetaan ensiksi takaisin.
Seurakunnissa on samoin.
Emme ei kasva ja kehity, jollemme luota Jumalaan raha-asioissa.
Myös 3D-seurakunta on kokenut nämä haasteet.
Alussa meillä ei ollut yhtään rahaa, -
vain perustajien omat varat ja tahto tehdä parhaansa.
Olen nähnyt, että kun emme anna minkään estää -
evankeliumin julistamista, Jumala antaa kaiken tarvittavan.
Kuulin NewSpring-seurakunnan pastorilta hyvän sanonnan.
Hän sanoi, että mitä Kuningas haluaa, siitä hän maksaa.
Uskon, että Jumala varustaa meidät, kun Hän antaa näyn.
Suuri rahapata ei ilmesty heti, kun saamme näyn.
Kyseessä on prosessi, jonka aikana kuljemme uskossa.
Se koettelee uskoa ja sitä, olemmeko valmiit tekemään -
kaiken tarvittavan näkymme toteuttamiseksi.
Usein ei uskalleta puhua seurakuntalaisille rahasta -
ja miten Raamattu opettaa antamaan ja jättämään -
raha-asiat Jumalan huoleksi. Usein ihmiset eivät halua -
investoida seurakuntaan rahaa, koska he eivät tiedä, -
mihin heidän antamansa rahat käytetään.
Jos seurakuntamme näky on sekava ja suunta epäselvä, -
uhrimme ovat paljon pienempiä.
Kun näky ja suunta on selkeä, ihmiset ovat valmiita -
sijoittamaan siihen rahallisesti, jopa poikkeuksellisen paljon.
On tärkeää, että ihmiset tietävät, mihin rahat käytetään.
Olemme nähneet, että kun näky ja tavoite ovat selkeät, -
Jumala kyllä varustaa.
Eikä vain ulkopuolisilla uhreilla. Viime aikoina olen nähnyt -
rahan tulevan omilta jäseniltä, joista harvat ovat töissä.
Olemme nähneet, -
että seurakuntalaisemme luottavat raha-asiat Jumalalle.
He haluavat antaa Jumalalle ja paikallisseurakunnalle, -
jotta evankeliumi leviäisi. - Olen samaa mieltä kanssasi.
Näky on tärkeä. Sananl. 28:18 mukaan ilmoituksen puute -
aiheuttaa kurittomuutta. Näin on joka alueella.
3D-seurakunta haluaa tavoittaa Jeesuksesta kaukana olevia.
Aina ihmiset eivät ole ymmärtäneet, miten se tapahtuu.
Vasta pari kuukautta olemme pystyneet siihen -
ja kertomaan, mikä on käytännöllisin tapa tehdä se.
Jumala on puhunut minulle kahden viime kuun aikana, -
mitä voin itse tehdä tavoittaakseni ihmisiä -
ja mitä seurakunta voi tehdä. Mark. 2:13―17 -
antoi minulle hyvän kuvan siitä, mitä 3D-seurakunta -
ja kaikki uskovat on kutsuttu tekemään.
Luen pätkän kohdasta, joka kuvaa haastettamme.
Mark. 2:13 kerrotaan, -
että Jeesus meni taas järvelle ja opetti kansaa.
Tässä kerrotaan, että Jeesus lähti taas kerran järvelle.
Oli siis normaalia, että Jeesus liikkui ihmisten parissa.
Olen huomannut, että seurakunnan tavoitteet -
eivät näy siinä, miten se käyttää aikansa ja käyttäytyy.
Tässä Jeesus on esimerkkinä meille mennä ihmisten luo.
Jeesus myös tiesi, että kun Hän lähti ulos ihmisten luo, -
ihmiset tulivat Hänen luokseen, ja Hän alkoi opettaa heitä.
Nykyään moni seurakunta rukoilee herätystä ja ihmeitä.
Mutta kun ihmisiä pelastuu, sen jälkeen ei osata toimia.
Meillekin on käynyt niin. Tärkeää on kuitenkin se, -
että lähdemme ulos ja valmistaudumme kasvuun, -
jotta olemme valmiita, kun Jumala lähettää siunauksen.
Mark. 2:14 kertoo, miten Jeesus kohtaa tulliasemalla Leevin.
Jeesus pyytää Leeviä seuraamaan, ja tämä tottelee.
Tässä kiinnostavaa on se, että kansa ympäröi Jeesusta, -
mutta Jeesus pysähtyy ja huomaa heistä yhden, Leevin.
Uskon, että seurakuntana meidät on kutsuttu -
näkemään väkijoukossa yksilöt, jotka kaipaavat Jeesusta.
Jeesus ei vain nähnyt Leeviä, Hän kutsui Leevin mukaansa.
Taidamme usein pelätä kutsua ihmisiä seuraamaan Jeesusta.
Se tarkoittaa usein astumista mukavuusalueen ulkopuolelle, -
mutta se on Jeesuksen esimerkki, jota Hän pyysi meitä seuraamaan.
Seuraavassa jakeessa Mark. 2:15 kerrotaan, -
että kun Jeesus aterioi Leevin luona, moni publikaani -
ja syntinen aterioi Jeesuksen ja opetuslasten seurassa.
Olen huomannut, että kun ihmiset tulevat uskoon, -
seurakunnan ensireaktio on ottaa heidät luokseen -
ja seurakunnan huomaan.
Jos katsomme Jeesuksen näyttämää mallia, -
Hän toimi eri tavalla. Jeesus ei vienyt Leeviä -
pois tutusta ympäristöstä, vaan Leevin omaan kotiin, -
jossa oli muita syntisiä. Näin seurakunta on kutsuttu tekemään.
Olemaan ei-uskovien seurassa ja menemään heidän luokseen.
He tarvitsevat sitä.
Jeesus teki jotain erityistä eikä vienyt Leeviä yksin kotiin.
Hän otti opetuslapset mukaan.
Avain näyn toteutukseen on ottaa seurakunta mukaan -
ja lähteä kadotettujen luo, jotta he pelastuvat.
Näin tehtävä etenee ja seurakunta kehittyy.
Luetaan viimeiset jakeet. Mark. 2:16 kerrotaan, -
että fariseukset näkivät, kun Jeesus aterioi syntisten kanssa -
ja kummastelivat sitä opetuslapsille.
Tätä näkee seurakunnissa. Uskonnolliset ihmiset -
eivät aina ymmärrä, miten Jeesus tavoitti ihmisiä.
Jotkut eivät ymmärrä, miksi me kokoonnumme yökerhossa.
Heistä se on syntinen paikka. Mutta juuri niin Jeesus teki.
Jeesus meni syntisten luo ja vietti aikaa heidän kanssaan.
Saamme osaksemme uskonnollista kritiikkiä, -
mutta niin sai Jeesuskin, ja Hän vastasi siihen hyvin.
Mark. 2:17 Jeesus sanoo, -
että Hän tuli syntisiä, ei vanhurskaita varten.
Näin Jeesus kertoo, ettei Hän keskity vain hyvinvoiviin -
vaan Häntä tarvitseviin.
Kun omaksumme tämän lähestymistavan -
emmekä vie Jeesusta niille, jotka jo tuntevat Hänet, -
vaan uskosta osattomille, voimme kasvattaa seurakuntaa.
Tämän tekstin pohjalta voimme kehittää seurakuntaa, -
kun lähdemme ulos ja valmistaudumme kasvuun, -
kutsumme joukosta yksilöitä, -
olemme ei-uskovien seurassa ja tuomme heidät seurakuntaan, -
keskitymme kadotettuihin ja selkeään evankeliointiin.
Näin voimme kehittää seurakuntaa.
Katsoja, jos haluat osallistua suurempaan prosessiin -
ja liikkeeseen, jota Jumala haluaa toteuttaa maailmassa, -
mene paikallisseurakuntaan ja anna voimavarasi sen käyttöön.
Rakennetaan Jumalan seurakuntaa. Nähdään taas ensi kerralla!
Suomennos: Maria Peltokangas